Document ID: 31998R2866

Reference:
EUR-Lex - 31998R2866 - FI
Avis juridique important
|
31998R2866
Neuvoston asetus (EY) N:o 2866/98, annettu 31 päivänä joulukuuta 1998, euron ja euron käyttöön ottavien jäsenvaltioiden valuuttojen välisistä muuntokursseista
Virallinen lehti nro L 359 , 31/12/1998 s. 0001 - 0002
NEUVOSTON ASETUS (EY)  N:o 2866/98, annettu 31 päivänä joulukuuta 1998, euron ja euron käyttöön ottavien jäsenvaltioiden valuuttojen välisistä muuntokursseistaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 109 l artiklan 4 kohdan ensimmäisen virkkeen,ottaa huomioon komission ehdotuksen,ottaa huomioon Euroopan keskuspankin lausunnon  (1),sekä katsoo, että(1)  perustamissopimuksen 109 j artiklan 4 kohdan mukaan talous- ja rahaliiton kolmas vaihe alkaa 1 päivänä tammikuuta 1999; valtion- tai hallitusten päämiesten kokoonpanossa kokoontunut neuvosto vahvisti 3 päivänä toukokuuta 1998, että Belgia, Saksa, Espanja, Ranska, Irlanti, Italia, Luxemburg, Alankomaat, Itävalta, Portugali ja Suomi täyttävät yhtenäisvaluuttaan siirtymiseksi 1 päivänä tammikuuta 1999  (2) vaaditut edellytykset,(2)  euron käyttöönotosta toukokuun 3 päivänä toukokuuta 1998 annetun neuvoston asetuksen (EY)  N:o 974/98  (3) mukaan euro on 1 päivästä tammikuuta 1999 niiden jäsenvaltioiden valuutta, jotka ottavat yhtenäisvaluutan käyttöön; euron käyttöönotto edellyttää sellaisten vaihtokurssien hyväksymistä, joilla euro korvaa kansalliset valuutat ja joilla euro jakautuu kansallisiin rahayksiköihin; 1 artiklassa olevat muuntokurssit ovat ne, joihin viitataan asetuksen (EY)  N:o 974/98 1 artiklan kolmannessa luetelmakohdassa,(3)  tietyistä euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY)  N:o 1103/97  (4) mukaisesti oikeudellisissa asiakirjoissa olevat viittaukset ecuun korvataan viittauksella euroon siten, että yksi ecu vastaa yhtä euroa; perustamissopimuksen 109 l artiklan 4 kohdan toisessa virkkeessä määrätään, että muuntokurssien hyväksymisellä ei sinänsä muuteta ecun ulkoista arvoa; tämä varmistetaan hyväksymällä muuntokursseiksi euron käyttöön ottavien jäsenvaltioiden valuuttojen vaihtokurssit suhteessa ecuun sellaisina kuin ne ovat komission laskemina 31 päivänä joulukuuta 1998 päivittäisten virallisten ecukurssien vakiintuneen laskentamenettelyn mukaisesti,(4)  niiden jäsenvaltioiden ministerit, jotka ottavat euron yhtenäisvaluutakseen, näiden jäsenvaltioiden keskuspankkien pääjohtajat, komissio ja Euroopan rahapoliittinen instituutti/Euroopan keskuspankki julkistivat tiedonannon euron peruuttamattomasti kiinnitettyjen muuntokurssien määrittämisestä 3 päivänä toukokuuta 1998  (5) ja tiedonannon niiden hyväksymisestä 26 päivänä syyskuuta 1998, ja(5)  asetuksessa (EY)  N:o 1103/97 säädetään, että muuntokurssit hyväksytään siten, että yksi euro ilmaistaan suhteessa kunkin euron käyttöönottavan jäsenvaltion kansalliseen rahaan; mahdollisimman suuren tarkkuuden varmistamiseksi muuntokurssit hyväksytään kuuden merkitsevän numeron tarkkuudella, eikä euron käyttöön ottavien jäsenvaltioiden valuuttojen välisiä käänteisiä eikä kahdenvälisiä kursseja määritellä,ON ANTANUT TÄMÄN ASETUKSEN:1 artiklaPeruuttamattomasti kiinnitetyt muuntokurssit euron ja euron käyttöön ottavien jäsenvaltioiden välillä ovat seuraavat:1 euro  //  = 40,3399 Belgian frangia  //  = 1,95583 Saksan markkaa  //  = 166,386 Espanjan pesetaa  //  = 6,55957 Ranskan frangia  //  = 0,787564 Irlannin puntaa  //  = 1  936,27 Italian liiraa  //  = 40,3399 Luxemburgin frangia  //  = 2,20371 Alankomaiden guldenia  //  = 13,7603 Itävallan sillinkiä  //  = 200,482 Portugalin escudoa  //  = 5,94573 Suomen markkaa2 artiklaTämä asetus tulee voimaan 1 päivänä tammikuuta 1999.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 31 päivänä joulukuuta 1998.Neuvoston puolestaR. EDLINGERPuheenjohtaja(1)  EYVL C 412, 31.12.1998, s. 1(2)  Neuvoston päätös 98/317/EY, tehty 3 päivänä toukokuuta 1998, perustamissopimuksen 109 j artiklan 4 kohdan mukaisesti (EYVL L 139, 11.5.1998, s. 30).(3)  EYVL L 139, 11.5.1998, s. 1(4)  EYVL L 162, 19.6.1997, s. 1(5)  EYVL C 160, 27.5.1998, s. 1

Summary:
Euron ja kansallisten rahayksiköiden väliset muuntokurssit
Euron ja kansallisten rahayksiköiden väliset muuntokurssit
TIIVISTELMÄ ASIAKIRJASTA:
Asetus (EY) N:o 2866/98 — euron ja euron käyttöön ottavien jäsenvaltioiden valuuttojen väliset muuntokurssit
ASETUKSEN TARKOITUS
Sillä vahvistetaan euron ja euroalueen maiden aiempien kansallisten valuuttojen väliset muuntokurssit.
Nämä kurssit vahvistettiin 31. joulukuuta 1998, kun yksitoista ensimmäistä EU-maata otti euron käyttöön (Alankomaat, Belgia, Espanja, Irlanti, Italia, Itävalta, Luxemburg, Portugali, Ranska, Saksa ja Suomi).
TÄRKEIMMÄT KOHDAT
Voidakseen liittyä euroalueeseen, EU:n talous- ja rahaliiton kolmanteen vaiheeseen, EU-maan on täytettävä tietyt taloudelliset ja oikeudelliset edellytykset, jotka tunnetaan lähentymisperusteina. Perusteiden tarkoituksena on varmistaa, että maat osoittavat vakautta — tietyissä maaritellyissä rajoissa – hinnoissa, taloudellisessa tilanteessa, valuuttakursseissa ja pitkän aikavälin korkotasoissa.
Asetusta on muutettu useita kertoja euroalueeseen liittyvien uusien maiden muuntokurssien vahvistamiseksi seuraavasti:
Kreikka vuonna 2001;
Slovenia vuonna 2007;
Kyrpos ja Malta vuonna 2008;
Slovakia vuonna 2009;
Viro vonna 2011;
Latvia vuonna 2014;
Liettua vuonna 2015.
EU:n toiminnasta tehdyn sopimuksen 140 artiklan mukaan euron ja EU-maiden valuuttojen väliset muuntokurssit vahvistaa EU:n neuvosto. Se tekee ratkaisunsa euroalueen maiden ja asianomaisen EU-maan yksimielisyydellä komission ehdotuksesta sekä Euroopan keskuspankkia kuultuaan.
Muuntokurssit kiinnitetään peruuttamattomasti:
1 euro =
Vaihtokurssi
Aiempi kansallinen valuutta
40,34
Belgian frangia
1,96
Saksan markkaa
15,65
Viron kruunua
340,75
Kreikan drakmaa
166,39
Espanjan pesetaa
6,56
Ranskan frangia
0,79
Irlannin puntaa
1 936,27
Italian liiraa
0,59
Kyproksen puntaa
0,70
Latvian latia
3,45
Liettuan litiä
40,34
Luxemburgin frangia
0,43
Maltan liiraa
2,20
Alankomaiden guldenia
13,76
Itävallan šillinkiä
200,48
Portugalin escudoa
239,64
Slovenian tolaria
30,13
Slovakian korunaa
5,95
Suomen markkaa
MISTÄ ALKAEN ASETUSTA SOVELLETAAN?
              
Asetusta on sovellettu 1. tammikuuta 1999 alkaen.
TAUSTAA
              
Lisätietoja:
”Euron käyttöönotto” Euroopan komission verkkosivustolla
”Euron käyttö” Euroopan keskuspankin verkkosivustolla
ASIAKIRJA
            
Neuvoston asetus (EY) N:o 2866/98, annettu 31 päivänä joulukuuta 1998, euron ja euron käyttöön ottavien jäsenvaltioiden valuuttojen välisistä muuntokursseista (EUVL L 359, 31.12.1998, s. 1–2)
Asetukseen (EY) N:o 2866/98 tehdyt peräkkäiset muutokset on sisällytetty perussäädökseen. Konsolidoitu toisinto on tarkoitettu vain dokumentointitarkoituksiin.
Viimeisin päivitys: 25.07.2016